CELEX: 62014TA0715
Language: el
Date: 2018-09-13 00:00:00
Title: Υπόθεση T-715/14: Απόφαση του Γενικού Δικαστηρίου της 13ης Σεπτεμβρίου 2018 — Rosneft κ.λπ. κατά Συμβουλίου (Κοινή εξωτερική πολιτική και πολιτική ασφάλειας — Περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία — Υποχρέωση αιτιολόγησης — Πρόδηλο σφάλμα εκτίμησης — Δικαιώματα άμυνας και δικαίωμα αποτελεσματικής δικαστικής προστασίας — Συμφωνία εταιρικής σχέσης και συνεργασίας μεταξύ της Ευρωπαϊκής Ένωσης και της Ρωσίας — Δικαίωμα της ιδιοκτησίας — Ίση μεταχείριση — Αναλογικότητα — Κατάχρηση εξουσίας — Ασφάλεια δικαίου)

29.10.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 392/13
            
         
      Απόφαση του Γενικού Δικαστηρίου της 13ης Σεπτεμβρίου 2018 — Rosneft κ.λπ. κατά Συμβουλίου
      (Υπόθεση T-715/14) (1)
      
      ((Κοινή εξωτερική πολιτική και πολιτική ασφάλειας - Περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία - Υποχρέωση αιτιολόγησης - Πρόδηλο σφάλμα εκτίμησης - Δικαιώματα άμυνας και δικαίωμα αποτελεσματικής δικαστικής προστασίας - Συμφωνία εταιρικής σχέσης και συνεργασίας μεταξύ της Ευρωπαϊκής Ένωσης και της Ρωσίας - Δικαίωμα της ιδιοκτησίας - Ίση μεταχείριση - Αναλογικότητα - Κατάχρηση εξουσίας - Ασφάλεια δικαίου))
      (2018/C 392/16)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες: PAO Rosneft Oil Company, πρώην NK Rosneft OAO (Μόσχα, Ρωσία), RN-Shelf-Arctic OOO (Μόσχα), AO RN-Shelf-Far East, πρώην RN-Shelf-Dalniy Vostok ZAO (Yuzhno-Sakhalinsk, Ρωσία), RN-Exploration OOO (Μόσχα), Tagulskoe OOO (Krasnoyarsk, Ρωσία) (εκπρόσωποι: αρχικώς T. Beazley, QC, στη συνέχεια L. Van den Hende, J. Charles, δικηγόροι, M. Schonberg και K. Krissinel, solicitors)
      
         Καθού: Συμβούλιο της Ευρωπαϊκής Ένωσης (εκπρόσωποι: S. Boelaert και B. Driessen)
      
         Παρεμβαίνοντες υπέρ του καθού: Ηνωμένο Βασίλειο της Μεγάλης Βρετανίας και της Βόρειας Ιρλανδίας (εκπρόσωποι: αρχικώς C. Brodie, στη συνέχεια V. Kaye, στη συνέχεια S. Brandon, στη συνέχεια C. Crane και τέλος R. Fadoju, επικουρούμενοι από C. Banner, barrister), Ευρωπαϊκή Επιτροπή (εκπρόσωποι: L. Havas, T. Scharf και D. Gauci)
      
         Αντικείμενο
      
      Αίτηση βάσει του άρθρου 263 ΣΛΕΕ για την ακύρωση, του άρθρου 1, παράγραφος 2, στοιχεία βʹ έως δʹ και παράγραφος 3, και του παραρτήματος III της απόφασης 2014/512/ΚΕΠΠΑ του Συμβουλίου, της 31ης Ιουλίου 2014, σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία (ΕΕ 2014, L 229, σ. 13), όπως τροποποιήθηκε με την απόφαση 2014/659/ΚΕΠΠΑ του Συμβουλίου, της 8ης Σεπτεμβρίου 2014 (ΕΕ 2014, L 271, σ. 54), με την απόφαση 2014/872/ΚΕΠΠΑ του Συμβουλίου, της 4ης Δεκεμβρίου 2014 (ΕΕ 2014, L 349, σ. 58), με την απόφαση (ΚΕΠΠΑ) 2015/971 του Συμβουλίου, της 22ας Ιουνίου 2015 (ΕΕ 2015, L 157, σ. 50), με την απόφαση (ΚΕΠΠΑ) 2015/2431 του Συμβουλίου, της 21ης Δεκεμβρίου 2015 (ΕΕ 2015, L 334, σ. 22), με τη απόφαση (ΚΕΠΠΑ) 2016/1071 του Συμβουλίου, της 1ης Ιουλίου 2016 (ΕΕ 2016, L 178, σ. 21), και με την απόφαση (ΚΕΠΠΑ) 2016/2315 του Συμβουλίου, της 19ης Δεκεμβρίου 2016 (ΕΕ 2016, L 345, σ. 65), καθώς και με τα άρθρα 3, 3α, του άρθρου 4, παράγραφοι 3 και 4, του παραρτήματος II, του άρθρου 5, παράγραφος 2, στοιχεία β' έως δ' και παράγραφος 3, του παραρτήματος VI και του άρθρου 11 του κανονισμού (ΕΕ) 833/2014 του Συμβουλίου, της 31ης Ιουλίου 2014, σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία (ΕΕ 2014, L 229, σ. 1), όπως τροποποιήθηκε με τον κανονισμό (ΕΕ) 960/2014 του Συμβουλίου, της 8ης Σεπτεμβρίου 2014 (ΕΕ 2014, L 271, σ. 3), και με τον κανονισμό (ΕΕ) 1290/2014 του Συμβουλίου, της 4ης Δεκεμβρίου 2014 (ΕΕ 2014, L 349, σ. 20).
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Απορρίπτει την προσφυγή.
               
            
                  2)
               
               
                  Οι PAO Rosneft Oil Company, RN-Shelf-Arctic OOO, AO RN-Shelf-Far East, RN-Exploration OOO και Tagulskoe OOO φέρουν, πέραν των δικαστικών τους εξόδων, τα δικαστικά έξοδα στα οποία υποβλήθηκε το Συμβούλιο της Ευρωπαϊκής Ένωσης.
               
            
                  3)
               
               
                  Η Ευρωπαϊκή Επιτροπή και το Ηνωμένο Βασίλειο της Μεγάλης Βρετανίας και της Βόρειας Ιρλανδίας φέρουν τα δικαστικά τους έξοδα.
               
            
         (1)  ΕΕ C 431 της 1.12.2014.